sagorsarker/bangla-wikipedia huggingface dataset:
কেনেথ মোর

কেনেথ গিলবার্ট মোর, সিবিই (; জন্ম: ২০ সেপ্টেম্বর ১৯১৪ - ১২ জুলাই ১৯৮২) বিংশ শতাব্দীর একজন বিখ্যাত ইংরেজ অভিনেতা। তিনি বর্ষীয়ান গাড়ি ভিত্তিক হাস্যরসাত্মক চলচ্চিত্র "জেনেভিভ" (১৯৫৩) ছবিতে অভিনয় করে “তারকা” খ্যাতি অর্জন করেন এবং শ্রেষ্ঠ ব্রিটিশ অভিনেতা বিভাগে বাফটা পুরস্কারের জন্য মনোনীত হন। তিনি জনপ্রিয় "ডক্টর" চলচ্চিত্র ধারাবাহিকের প্রথম চলচ্চিত্র "ডক্টর ইন দ্য হাউজ" (১৯৫৪)-এ মূল অংশে অভিনয় করে শ্রেষ্ঠ ব্রিটিশ অভিনেতা বিভাগে বাফটা পুরস্কার অর্জন করেন। এছাড়া তিনি "ডিপ ব্লু সি" (১৯৫৫) ও "রিচ ফর দ্য স্কাই" (১৯৫৬) চলচ্চিত্রের জন্য আরো দুটি বাফটা পুরস্কারের মনোনয়ন লাভ করেন। পরবর্তীকালে তাকে স্বাধীনচেতা ও সুখী-ভাগ্যবান ভদ্রলোক চরিত্রে অভিনয় করতে দেখা যায়। এই সময়ে তার সবচেয়ে বাজারজয়ী চলচ্চিত্রগুলো হল "রাইজিং আ রায়ট" (১৯৫৫) এবং "দি অ্যাডমিরেবল ক্রিচটন" (১৯৫৭)।
১৯৬০-এর দশকের শুরুতে তার কর্মজীবনে পড়তি দেখা দিলেও তিনি তার নিজের প্রিয় দুটি চলচ্চিত্র - "দ্য কমেডি ম্যান" (১৯৬৪) ও "দ্য গ্রিনগেজ সামার" (১৯৬১)-এ সুজানা ইয়র্কের সাথে অভিনয় করেন। তিনি "দ্য ফরসিট সাগা" (১৯৬৭) টিভি ধারাবাহিকে এবং "ফাদার ব্রাউন" (১৯৭৪) ধারাবাহিকে কাজ করেন। ১৯৭০ সালে তিনি অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত হন।
কেনেথ মোর ১৯১৪ সালের ২০শে সেপ্টেম্বর বাকিংহামশায়ার জিরার্ডস ক্রসে জন্মগ্রহণ করেন। তার পিতা চার্লস গিলবার্ট মোর ছিলেন রয়্যাল নেভাল এয়ার সার্ভিসের পাইলট এবং মাতা এডিথ উইনিফ্রেড ওয়াটকিন্স ছিলেন কার্ডিফের সলিসিটারের কন্যা। মোর তার পিতামাতার একমাত্র সন্তান। তার শৈশবের একটা অংশ কেটেছে চ্যানেল আইল্যান্ডে, সেখানে তার পিতা জার্সি ইস্টার্ন রেলওয়ের ব্যবস্থাপক ছিলেন। তিনি জার্সির ভিক্টোরিয়া কলেজে পড়াশোনা করেন।
কানাডায় তিনি তার এক পারিবারিক বন্ধু ভিভিয়ান ভ্যান ডেমের সহযোগিতায় উইন্ডমিল থিয়েটারে সহকারী ব্যবস্থাপকের কাজ পান, সেখানে তার দায়িত্ব ছিল "রিভিউডেভিল" বিচিত্রানুষ্ঠান চলাকালে অসদাচরণকারী বা অপেরা গ্লাস ব্যবহার করে অভিনয়শিল্পীদের নগ্ন দর্শনকারী দর্শকের চিহ্নিত করা। তিনি অল্পদিনের মধ্যে "রিভিউডেভিল" হাস্যরসাত্মক অনুষ্ঠানে প্রধান অভিনেতা হিসেবে কাজ পান এবং ১৯৩৭ সালের আগস্টে তার প্রথম স্কেচে অভিনয় করেন।
বিধাননগর বিধানসভা কেন্দ্র

বিধাননগর বিধানসভা কেন্দ্র () ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৬ নং বিধাননগর বিধানসভা কেন্দ্রটি বিধাননগর পৌরসংস্থা এবং ১৯, ২০ এবং ২৮ থেকে ৩৫ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।
বিধাননগর বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত। 
২৫ এপ্রিল ২০১৬ সালে নির্বাচন নির্ধারিত হয় এবং ১৯ মে ২০১৬ সালে এর ফলাফল ঘোষণা করা হয়।
২০১১ সালের নির্বাচনে, তৃণমূল কংগ্রেসের সুজিত বোস তার নিকটতম প্রতিদ্বন্দ্বী সিপিআই (এম) এর পলাশ দাসকে পরাজিত করেন।
রেচেল রবার্টস (অভিনেত্রী)

রেচেল রবার্টস (; "রেই্‌চল্‌ রবার্ট্‌স", ২০ সেপ্টেম্বর ১৯২৭ - ২৬ নভেম্বর ১৯৮০) ছিলেন একজন ওয়েলসীয় অভিনেত্রী। তিনি ১৯৬০-এর দশকের দুটি হিট চলচ্চিত্র - "স্যাটারডে নাইট অ্যান্ড সানডে মর্নিং" (১৯৬০) ও "দিস স্পোর্টিং লাইফ" (১৯৬৩)-এ অভিনয়ের জন্য সর্বাধিক স্মরণীয়। এই দুটি চলচ্চিত্রের জন্য তিনি শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন এবং "দিস স্পোর্টিং লাইফ" ছবির জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল "মার্ডার অন দি অরিয়েন্ট এক্সপ্রেস" (১৯৭৪), "পিকনিক অ্যাট হ্যাঙিং রক" (১৯৭৫) ও "ইয়াংকস্‌" (১৯৭৯)।
রবার্টস মঞ্চে মূল সঙ্গীতধর্মী "ম্যাগি মে" (১৯৬৪)-এ অভিনয় করেন। তিনি ১৯৭৪ সালে "শেমিন দ্য ফার" ও "দ্য ভিজিট" নাটকে অভিনয়ের জন্য মঞ্চনাটকে শ্রেষ্ঠ মুখ্য অভিনেত্রী বিভাগে টনি পুরস্কারের মনোনয়ন লাভ করেন এবং "হ্যাবিয়াস কর্পাস" (১৯৭৬)-এ অভিনয় করে ড্রামা ডেস্ক পুরস্কার অর্জন করেন।
রবার্টস ১৯২৭ সালের ২০শে সেপ্টেম্বর ওয়েলসের চার্মার্থেনশায়ারের লানেলি শহরে জন্মগ্রহণ করেন। তিনি ওয়েলস বিশ্ববিদ্যালয় ও রয়্যাল একাডেমি অব ড্রামাটিক আর্টে পড়াশোনা করার পর ১৯৫০ সালে সোয়ানসির একটি রিপার্টরি কোম্পানিতে যোগ দেন। গিলবার্ট গানের "ভ্যালি অব সং" (১৯৫৩) দিয়ে তার চলচ্চিত্রে অভিষেক হয়।
তিনি ক্যারেল রেইৎসের "স্যাটারডে নাইট অ্যান্ড সানডে মর্নিং" (১৯৬০) ছবিতে ব্রেন্ডা চরিত্রে অভিনয় করে শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন। ১৯৬৩ সালে "দিস স্পোর্টিং লাইফ" ছবিতে মিসেস হ্যামন্ড চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে আরেকটি বাফটা পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই দুটি চলচ্চিত্র ব্রিটিশ চলচ্চিত্র নির্মাণে নবকল্লোলের গুরুত্বপূর্ণ উদাহরণ।
তিনি "মার্ডার অন দি অরিয়েন্ট এক্সপ্রেস" (১৯৭৪) ছবিতে হিলডেগার্ড স্মিট চরিত্রে এবং পিটার উইয়ারের অস্ট্রেলীয় চলচ্চিত্র "পিকনিক অ্যাট হ্যাঙিং রক" (১৯৭৫)-এ ভিক্টোরীয় বালিকা বিদ্যালয়ের স্বৈরাচারী প্রধান শিক্ষিকা চরিত্রে অভিনয় করেন।
১৯৭০-এর দশকের শুরুতে লস অ্যাঞ্জেলেসে বসবাস শুরুর পর তিনি কয়েকটি মার্কিন চলচ্চিত্রে পার্শ্ব চরিত্রে কাজ করেন, তন্মধ্যে উল্লেখযোগ্য হল "ফাউল প্লে" (১৯৭৮)। তার অভিনীত সর্বশেষ ব্রিটিশ চলচ্চিত্র হল "ইয়াঙ্কস", যার জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।
রাজারহাট গোপালপুর বিধানসভা কেন্দ্র

রাজারহাট গোপালপুর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
২০১১ সালের আগে পর্যন্ত রাজারহাট (এসসি) বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.রাজারহাট গোপালপুর বিধানসভা কেন্দ্র এবং ২.রাজারহাট নিউ টাউন বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৭ নং রাজারহাট গোপালপুর বিধানসভা কেন্দ্রটি ৭ থেকে ৯ এবং ১৪ থেকে ২৭ পর্যন্ত ওয়ার্ড গুলি রাজারহাট গোপালপুর পুরসভা এবং ১৮ এবং ২১ থেকে ২৭ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।
রাজারহাট গোপালপুর বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত। পূর্বে রাজারহাট (এসসি) কেন্দ্রটি দমদম লোকসভা কেন্দ্র এর অন্তর্গত ছিল।
২০১১ সালের নির্বাচনে, তৃণমূল কংগ্রেসের পূর্ণেন্দু বসু তার নিকটতম প্রতিদ্বন্দ্বী সিপিআই (এম) এর ররবীন্দ্রনাথ মণ্ডলকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর রবীন্দ্রনাথ মণ্ডল রাজারহাট (এসসি) কেন্দ্র থেকে জয়ী হন, তৃণমূল কংগ্রেসের তন্ময় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ তৃণমূল কংগ্রেসের তন্ময় মন্ডল সিপিআই (এম) এর রবীন্দ্রনাথ মণ্ডলকে পরাজিত করেন। ১৯৯৬ সাল থেকে রবীন্দ্রনাথ মণ্ডল পাঁচটি বার জয়ী হন, ১৯৯৬ সালে কংগ্রেসের তন্ময় মণ্ডলকে পরাজিত করেন, ১৯৯১ সালে কংগ্রেসের সুকুমার রায়কে, ১৯৮৭ সালে কংগ্রেসের বিশ্বনন্দ নস্করকে, ১৯৮২ সালে কংগ্রেসের তন্ময় মণ্ডলকে এবং ১৯৭৭ সালে কংগ্রেসের অমলেন্দু শেখর নস্করকে পরাজিত করেন।
১৯৭২ এবং ১৯৭১ সালে কংগ্রেসের খগেন্দ্রনাথ মণ্ডল জয়ী হন। সিপিআই (এম) এর রবীন্দ্রনাথ মন্ডল ১৯৬৯ সালে জয়ী হন। সিপিআই (এম) এর এস.এন. দাস ১৯৬৭ সালে জয়ী হন। ১৯৬২ সালে সিপিআই এর প্রনব প্রসাদ রায় জয়ী হন। এর আগে রাজারহাট কেন্দ্রটি বিদ্যমান ছিল না।
নাইজেল হাওয়ার্ড

নাইজেল ডেভিড হাওয়ার্ড (; জন্ম: ১৮ মে, ১৯২৫ - মৃত্যু: ৩১ মে, ১৯৭৯) চেশায়ারের হাইড এলাকার জি ক্রসে জন্মগ্রহণকারী ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫২ সময়কালে সংক্ষিপ্ত সময়ের জন্য ইংল্যান্ড দলের পক্ষে আন্তর্জাতিক ক্রিকেটে অংশ নিয়েছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন নাইজেল হাওয়ার্ড।
নাইজেল হাওয়ার্ডের কনিষ্ঠ ভ্রাতা ব্যারি হাওয়ার্ড ল্যাঙ্কাশায়ারের পক্ষে খেলেছেন। তাদের পিতা বেশ কয়েকবছর ল্যাঙ্কাশায়ার কাউন্টি ক্রিকেট ক্লাবের সম্পাদকের দায়িত্বে ছিলেন। রোজাল স্কুলে পড়াশোনা করেছেন তিনি। এ সময়েই রোজাল ক্রিকেট ক্লাবের পক্ষে খেলেছেন। শুরু থেকেই প্রতিশ্রুতিশীলতার স্বাক্ষর রাখেন। ১৯৪১ ও ১৯৪২ সালে কিশোর অবস্থাতেই ব্যাটিং গড়ে ক্লাবের শীর্ষস্থানীয় খেলোয়াড়ের মর্যাদা পান। এছাড়াও, ক্রিকেটের পাশাপাশি গল্ফ ও হকি খেলায় দক্ষতা প্রদর্শন করায় উভয় ক্রীড়াতেই চেশায়ারের প্রতিনিধিত্ব করেন তিনি।
২৫ মে, ১৯৪৬ তারিখে ল্যাঙ্কাশায়ারের পক্ষে প্রথম-শ্রেণীর ক্রিকেটে অভিষেক ঘটে তার। মিডলসেক্সের বিপক্ষে অনুষ্ঠিত ঐ খেলায় চার নম্বরে ব্যাটিংয়ে নেমে ৪ ও ৩ রান করতে পেরেছিলেন। তাস্বত্ত্বেও ল্যাঙ্কাশায়ার দল সাত উইকেটের ব্যবধানে জয়লাভ করেছিল। ঐ বছরে তিনি এটিই একমাত্র খেলায় অংশ নিয়েছিলেন। ১৯৪৬ ও ১৯৪৭ সালে সাত খেলায় অংশ নিয়ে ১৪.৫৬ গড়ে ১৩১ রান তুলেন।
১৯৪৮ সালে নিজেকে দলের নিয়মিত খেলোয়াড় হিসেবে প্রতিষ্ঠিত করে তুলেন। এ মৌসুমে ২৩ খেলায় ৩৬.৩০ গড়ে ৯৪৪ রান তুলেন। তন্মধ্যে, ডার্বিশায়ারের বিপক্ষে ১৪৫ রানের মনোরম সেঞ্চুরি করেন। পরবর্তীকালে এটিই তার খেলোয়াড়ী জীবনের সর্বোচ্চ রানরূপে স্বীকৃতি পায়। ১৯৪৮ সালে কাউন্টি ক্যাপ লাভ করেন।
১৯৪৯ সালে আনুষ্ঠানিকভাবে ২৩ বছর বয়সেই ল্যাঙ্কাশায়ারের অধিনায়কের মর্যাদা লাভ করেন। এরফলে, ল্যাঙ্কাশায়ারের সর্বকনিষ্ঠ অধিনায়ক মনোনীত হন তিনি। ১৯৫০ সালে কাউন্টি চ্যাম্পিয়নশীপের শিরোপা ভাগাভাগিতে দলকে পরিচালনা করেছিলেন নাইজেল হাওয়ার্ড। এরপর ২০১১ সাল পর্যন্ত ল্যাঙ্কাশায়ার আর কোন শিরোপা লাভ করতে পারেনি। ১৯৫৩ সালে প্রথম-শ্রেণীর ক্রিকেট থেকে অবসর গ্রহণের পূর্ব-পর্যন্ত দলকে নেতৃত্ব দিয়েছিলেন তিনি।
মেরিলেবোন ক্রিকেট ক্লাবকে দক্ষতার সাথে নেতৃত্ব দিয়েছেন। মাঠে গুরুত্ব সহকারে কৌশল অবলম্বন করেছেন। সফরের দ্বিতীয়ার্ধ্বে দলের অসন্তুষ্টি স্বার্থকতার সাথে মোকাবেলা করেন। ১৯৪৬ থেকে ১৯৫৬ সময়কালে কাউন্টি ক্রিকেটে ধ্রুপদী ব্যাটসম্যান ছিলেন ও চমৎকার ফিল্ডার হিসেবেও সুনাম কুড়িয়েছেন।
সমগ্র খেলোয়াড়ী জীবনে মাত্র চার টেস্টে অংশগ্রহণ করেছেন তিনি। সবকটিতেই দলের অধিনায়কের দায়িত্বে ছিলেন। ভারত সফরে তার দল এক খেলায় জয় ও বাদ-বাকী তিনটিতে ড্র করে। তবে, আঘাতের কারণে সিরিজের পঞ্চম টেস্টে ডোনাল্ড কার অধিনায়কের দায়িত্বে থাকলেও পরাজিত হলে সিরিজ ড্র হয়।
১৯৫১-৫২ মৌসুমে দ্বিতীয়সারির দলের নেতৃত্বে থেকে ভারত উপমহাদেশে আসেন। তিনি শৌখিন ক্রিকেটার ছিলেন। ২ নভেম্বর, ১৯৫১ তারিখে ভারতের বিপক্ষে টেস্ট অভিষেক ঘটে নাইজেল হাওয়ার্ডের।
ক্রিকেট খেলা থেকে অবসর গ্রহণের পর পারিবারিক টেক্সটাইল ব্যবসায়ে জড়িত হয়ে পড়েন। ১৯৭৬ সালে ব্যবসায় থেকে দূরে সরে আসেন। এরপর আইল অব ম্যানে চলে যান। ৩১ মে, ১৯৭৯ তারিখে আইল অব ম্যানের ডগলাস এলাকায় ৫৪ বছর দেহাবসান ঘটে নাইজেল হাওয়ার্ডের।
সিদ্ধেশ্বরী গার্লস কলেজ

সিদ্ধেশ্বরী গার্লস কলেজ বাংলাদেশের রাজধানী ঢাকার কেন্দ্রস্থলে, ১৪৮ নিউ বেইলি রোডে অবস্থিত একটি শিক্ষাপ্রতিষ্ঠান।
নারী শিক্ষা প্রসারে কলেজটি ১৯৬৬ সালে প্রতিষ্ঠিত হয়।
কলেজটিতে আধুনিক গবেষণাগার, বিশাল লাইব্রেরী ও কম্পিউটার ল্যাব, সুপরিসর হোস্টেল সুবিধাসহ দৃষ্টিনন্দন ক্যাম্পাসে ছাত্রীরা শ্রেণিকক্ষ কেন্দ্রিক লেখাপড়ার পাশাপাশি বিভিন্ন সহশিক্ষা কার্যক্রমে সম্পৃক্ত হয়ে থাকে। 
জাতীয় বিশ্ববিদ্যালয়ের একেবারে শুরুর  দিকের অধিভুক্ত বিশ্ববিদ্যালয় কলেজ হিসেবে এ শিক্ষাপ্রতিষ্ঠানে বাংলা, ইংরেজি, ব্যবস্থাপনা, হিসাববিজ্ঞান, মার্কেটিং, সমাজকর্ম, উদ্ভিদবিজ্ঞান ও গার্হস্থ্য অর্থনীতি, অর্থনীতি বিষয়ে অনার্স ও মাস্টার্স কোর্স পরিচালনা করছে। বোর্ড ও বিশ্ববিদ্যালয়ের পরীক্ষায় এ কলেজের ছাত্রীরা বরাবরই মেধাতালিকায় স্থান অর্জন করে। আধুনিক গবেষণাগার, বিশাল লাইব্রেরি ও কম্পিউটার ল্যাব, সুপরিসর হোস্টেল সুবিধাসহ দৃষ্টিনন্দন ক্যাম্পাসে ছাত্রীরা শ্রেণিকক্ষ কেন্দ্রিক লেখাপড়ার পাশাপাশি বিভিন্ন সহশিক্ষা কার্যক্রমে সম্পৃক্ত হয়ে থাকে। 
জাতীয় বিশ্ববিদ্যালয়ের কলেজ র‌্যাংকিং এ জাতীয় পর্যায়ের সেরা মহিলা কলেজ সিদ্ধেশ্বরী গার্লস কলেজ।
১। প্রশাসনিক ও অধ্যক্ষ ভবন (প্রাচীন ঐতিহ্যমন্ডিত দুই তলা)
২। উচ্চ মাধ্যমিক একাডেমিক ভবন (৩ তলা)
৩। উচ্চ মাধ্যমিক একাডেমিক ভবন (৪ তলা)
৪। লাইব্রেরী ভবন (৪ তলা)
৫। কমার্স একাডেমিক ভবন (৫ তলা)
৬। অনার্স একাডেমিক ভবন (৫ তলা)
৭। অনার্স-মাস্টার্স একাডেমিক ভবন (১০ তলা) লিফটসহ
৮। নতুন একাডেমিক ভবন (৮ তলা)
৯। হোস্টেল ভবন (৬ তলা)
১০। কলেজের নিজস্ব ফুট ওভার ব্রীজ
ভারত-বাংলাদেশ সীমান্ত হাট

ভারত-বাংলাদেশ সীমান্ত হাট বাংলাদেশ ও ভারতের মধ্যে একটি সীমান্ত বাণিজ্য বাজার। এটি একটি বাজারের জায়গা যা সপ্তাহে এক দিন বা দু'দিন চালু থাকে। এটি কেবল শুধুমাত্র দৈনন্দিন পণ্য কেনার জন্য নয় বরং উভয় পক্ষের পরিবারের জন্য পুনর্মিলনের একটি স্থান।
সীমান্ত হাটগুলিতে বাণিজ্য ভারতীয় রুপি / বাংলাদেশ টাকায় এবং বস্তু বিনিময়-এর ভিত্তিতে পরিচালিত হয় এবং এই ধরনের তথ্য সংশ্লিষ্ট সীমান্ত হাটের হাট ব্যবস্থাপনা কমিটি দ্বারা পরিচালিত হয়।
স্থানীয় বাজারের মাধ্যমে স্থানীয় উৎপাদনের বিপণন প্রচলন পদ্ধতি প্রতিষ্ঠা করে দুই দেশের সীমান্তবর্তী দূরবর্তী অঞ্চলে বসবাসরত লোকেদের সুবিধা বৃদ্ধির লক্ষ্যে সীমান্ত হাট করা হয়।
বর্তমানে ভারত-বাংলাদেশ সীমান্তে চৌদ্দটি সীমান্ত হাট আছে।
প্যাকম্যান (প্যাকেজ ম্যানেজার)

প্যাকম্যান (pacman) প্যাকেজ ম্যানেজারের সংক্ষিপ্ত রূপ, জুড ভিনেত কর্তৃক বিকশিত আর্চ লিনাক্সের একটি প্যাকেজ ম্যানেজার। এটার মূল উদ্দেশ্য আর্চকে তাদের ডিপেন্ডেন্সি ট্র‍্যাক করতে নিজস্ব প্যাকেজ ম্যানেজার প্রদান করা। এটা সি প্রোগ্রামিং ভাষায় লেখা হয়েছে।
প্যাকম্যান প্যাকেজ ম্যানেজার ব্যবহার করে সমস্ত প্যাকেজগুলোর ব্যবস্থাপনা করা হয়। প্যাকম্যান প্যাকেজ ইন্সটলকরন, হালনাগাদ, সরানো ও ডাউনগ্রেড নিয়ন্ত্রণ করে থাকে।
রুদ্রমা দেবী

রানী রুদ্রমা দেবী (১২৮৯ বা ১২৯৫ সালে মারা যান), অথবা রুদ্রদেব মহারাজা, কখনও কখনও রুদ্রমদেবী বা রুদ্রম-দেবী নামে ডাকা হয়, ১২৬৩ সাল থেকে তার মৃত্যু পর্যন্ত দাক্ষিণ ভারতের কাকতীয় রাজবংশের শাসক ছিলেন। তিনি ভারতে সাম্রাজ্য শাসনকারী খুব অল্প কয়েকজন নারীর মধ্যে অন্যতম ছিলেন এবং সাম্রাজ্য শাসন করার জন্য একজন পুরুষ হিসাবে প্রচার করেছিলেন।
রুদ্রমা দেবী সম্ভবত তার পিতা, গণপতিদেবের সঙ্গে যৌথভাবে কাকতীয় রাজ্যের শাসন শুরু করেছিলেন। তিনি তার পিতার সহকারী হিসাবে ১২৬১ থেকে ৬২ সাল রাজ্য শাসন করেন এবং ১২৬৩ সালে তিনি রাজ্য শাসনের সম্পূর্ণ সার্বভৌমত্ব গ্রহণ করেছিলেন।
তার কাকতীয় পূর্বসূরিদেরকে উল্লিখিত করে, তিনি যোদ্ধা হিসাবে নিয়োগের জন্য বেছে নেন, যারা অনৈক্য ছিল না, তাদের সমর্থনের জন্য জমি রাজস্বের অধিকার তাদের প্রদান করা হয়। এটি একটি উল্লেখযোগ্য পরিবর্তন ছিল। কাকতীয় রাজ্যের উত্তরাধিকারী এবং পরে বিজয়নগর সাম্রাজ্যের দ্বারা এই নীতি অনুসরণ করা হয়েছিল।
রুদ্রমা দেবী তার শাসন শুরু হওয়ার পরে পূর্ব গঙ্গা সাম্রাজ্য ও যাদবের থেকে মোকাবেলা করেছিলেন। ১২৭০-এর দশকের শেষ দিকে গোদাবরী নদী অতিক্রম করে তিনি পূর্বতীরের শাসকদের প্রত্যাহার করতে সক্ষম হন এবং তিনি যাদবেরও পরাজিত করেন, এবং পশ্চিমা অন্ধ্রের অঞ্চলটি থেকে তাদের চলে যেতে বাধ্য করেন । ১২৭৩ সালে তিনি কায়স্থা সেনাপতি আম্বদেভা দ্বারা তৈরি অভ্যন্তরীণ দ্বন্দ্বের সাথে মোকাবিলা করার ক্ষেত্রে ব্যর্থ হন। অম্বদেভা কাকতীয়দের অধীনস্থ হওয়ার প্রতিবাদ করেছিলেন এবং তিনি দক্ষিণ পশ্চিম অন্ধ্রের নিয়ন্ত্রণ অর্জন করেছিলেন, যা এখন এটি গুন্টুর জেলা।
সম্ভবত রুদ্রমা দেবী ১২৪০ সালে চালুক্য রাজবংশের একটি ছোট শাখার সদস্য, বীরভদ্রকে বিয়ে করেছিলেন। এটি প্রায়শই তার পিতার দ্বারা জোট গঠনের জন্য নকশা করা একটি রাজনৈতিক বিয়ে ছিল। বীরভদ্রক প্রায়শই ইতিহাসে নথিভুক্ত নন এবং প্রশাসনে কোন অংশ নেননি। এই দম্পতির দুই মেয়ে ছিল।
১২৮৯ খ্রিষ্টাব্দে রুদ্রমা দেবী অম্বদেব যুদ্ধে মারা যান, যদিও কিছু সূত্র বলেছিলেন যে তিনি ১২৯৫ সাল পর্যন্ত মারা যাননি। তার কন্যাদের একজন পুত্র প্রতাপরূদ্র্র রাজ্যের উত্তরাধিকারী ছিলেন, যিনি রুদ্রমা দেবীর থেকেও কম বয়সে চেয়ে সাম্রাজ্যের রাজত্ব পেয়েছিলেন যখন।
চলচ্চিত্র নির্মাতা গুনাশেখর রুদ্রমা দেবী'র জীবনির উপর ভিত্তি করে রুদ্রমাদেবী নামে একটি চলচ্চিত্র নির্মাণ করেন। চলচ্চিত্রটিতে মুখ্য চরিত্রে অভিনয় করেন অনুষ্কা শেট্টি, অল্লু অর্জুন, রানা দজ্ঞুবাতি এবং কৃষ্ণনাম রাজু।
নোটস
উদ্ধৃতি
সাম্যবাদের ইতিহাস

সাম্যবাদের ইতিহাসে বিভিন্ন ধরনের মতাদর্শ ও রাজনৈতিক আন্দোলন রয়েছে। যা সম্পদ, অর্থনৈতিক উদ্যোগ এবং সম্পত্তির সাধারণ মালিকানাগুলির মূল তাত্ত্বিক বিষয়গুলোতে বিভক্ত।
সাম্যবাদের সর্বাধুনিক রূপটিতে মার্কসবাদের পটভূমিকে নামেমাত্র গ্রহণ করেছে। এক্ষেত্রে উল্লেখ্য যে, মার্কসবাদ হচ্ছে এক ধরনের ভাবাদর্শ যা উনিশ শতকের মাঝামাঝি সময়ে কার্ল মার্কস দ্বারা প্রণিত হয়েছিল।
পরবর্তীকালে মার্কসবাদ ইউরোপের বেশিরভাগ অংশে বিস্তার লাভ করে।
মুরারই

মুরারই বীরভূম জেলার উত্তর প্রান্তে অবস্থিত একটি সেনসাস টাউন (ছোট শহর), গ্রাম পঞ্চায়েত, ব্লক এবং থানা।
মুরারই হল উপ-ডাকঘর (পিন নম্বর- ৭৩১২১৯), যা রামপুরহাট ডাকঘরের অধীন। এই ডাকঘরের বেশ কিছু শাখা রয়েছে তন্মধ্যে - আমডোল,বাহাদুরপুর, বালিয়া পলসা, ভিমপুর,বিপ্রনন্দীপুর, ধনঞ্জয়পুর, ডুমুড়গ্রাম, ইদ্রাকপুর, কাঠিয়া, মলয়পুর, নয়াগ্রাম, রামচন্দ্রপুর, রূপরামপুর। 
মুরারই থানা মুরারই বিধানসভার মুরারই-১ ও মুরারই-২ নং ব্লক নিয়ে গঠিত।
মুরারই -১ নং ব্লক অফিসের কার্যালয় মুরারই এ অবস্থিত।
২০১১ সালের ভারতীয় সেনসাস অনুযায়ী মুরারই এর জনসংখ্যা হল ৫৭৭০ জন। যার মধ্যে ২৯৭৬ (৫২%) জন পুরুষ এবং ২৭৯৪ (৪৮%) জন মহিলা। ছয় বছরের নিচে জনসংখ্যা হল ৭৪৭ জন। জনসংখ্যার বিচারে মুরারই এর শিক্ষার হার হল ৬৮.৬০% অর্থাৎ ৩৪৪৬জন।।
মুরারই রেলওয়ে স্টেশন বর্ধমান-সাহেবগঞ্জ লুপ লাইনের উপর অবস্থিত।
রাজগ্রাম থেকে বোলপুর পর্যন্ত বিস্তৃত ৭ নং রাজ্য সড়ক মুরারই উপর দিয়ে গেছে। এছাড়া মুরারই-রঘুনাথগঞ্জ রাজ্য সড়ক মুরারই এর সঙ্গে ৩৪ নং জাতীয় সড়কের সংযোগ স্থাপন করে এবং মুরারই-দুমকা রোড মুরারই এর সাথে ঝাড়খণ্ডের সংযোগ স্থাপন করে।
১৯৮৫ সালে মুরারই এ কবি নজরুল কলেজ স্থাপিত হয়। 
২০১৫ সালে মুরারই গভর্নমেন্ট পলিটেকনিক কলেজ স্থাপিত হয়। 
মুরারই আমাদের আশা, সরকার অনুমদিত গ্রামীণ পাঠাগার, স্থাপিত হয় ১৯৮১ খ্রিষ্টাব্দে। এছাড়া রয়েছে উত্তরণ, মুরারই উৎসব কমিটি, লায়ন্স ক্লাব যারা মুরারইয়ের সংস্কৃতির ধারক ও বাহক।
এই এলাকার একমাত্র সরকারি চিকিৎসা কেন্দ্র মুরারই গ্রামীণ হাসপাতাল রয়েছে। এছাড়া বেশ কয়েকটি বেসরকারি নার্সিংহোম রয়েছে।
গ্রেটেস্ট রয়্যাল রাম্বল

গ্রেটেস্ট রয়্যাল রাম্বল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ২৭শে এপ্রিল তারিখে সৌদি আরবের জেদ্দার কিং আব্দুল্লাহ আন্তর্জাতিক স্টেডিয়ামে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ডাব্লিউডাব্লিউই-এর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে প্রথম অনুষ্ঠান ছিল। এই অনুষ্ঠানের পুরুষদের প্রত্যেকটি চ্যাম্পিয়নশিপের ম্যাচ আয়োজিত হয়েছে। একই সাথে এই অনুষ্ঠানে ৫০ জনের রয়্যাল রাম্বল ম্যাচ অনুষ্ঠিত হয়েছে, যেটি ব্রোন স্ট্রোম্যান জয়লাভ করেছেন। 
এই অনুষ্ঠান সর্বমোট ১০টি ম্যাচ অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ব্রোন স্ট্রোম্যান সর্বশেষ বিগ ক্যাসকে নিষ্কাশনের মাধ্যমে ৫০ জনের রয়্যাল রাম্বল ম্যাচ জয়লাভ করেছেন। অন্যান্য শীর্ষস্থানীয় ম্যাচে, ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত স্টিল কেজ ম্যাচে রোমান রেইন্সকে, দি আন্ডারটেকার ক্যাস্কেট ম্যাচ রুসেভকে এবং জেফ হার্ডি ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে জিন্দর মহলকে হারিয়েছে।
<onlyinclude></onlyinclude>
ব্র্যান্ড
মোস্তফা রশিদী সুজা

এস এম মোস্তফা রশিদী সুজা (২ মার্চ ১৯৫৩- ২৭ জুলাই ২০১৮) বাংলাদেশ আওয়ামী লীগের একজন প্রখ্যাত রাজনীতিবিদ। দক্ষিণ বঙ্গের আওয়ামী রাজনীতির প্রাণপুরুষ, তিনি ১৯৯১, ১৯৯৬ ও ২০১৪ সালে তিন দফায় খুলনা-৪ আসন এর নির্বাচিত সংসদ সদস্য ছিলেন। তিনি জাতীয় সংসদের সাবেক হুইপ ছিলেন।
মোস্তফা রশিদীর জন্ম ২ মার্চ ১৯৫৩ সালে বাগেরহাটের ফকিরহাটে। এক সম্ভ্রান্ত মুসলিম পরিবারে জন্মগ্রহণ করেন, তার পিতা শেখ মকবুল হোসেন
১৯৭৭ সালে প্রথম পৌর কমিশনার নির্বাচিত হন। ১৯৮৬ সালের সংসদ নির্বাচনের সময় তিনি মহানগর আওয়ামী লীগের সহসভাপতি ছিলেন। ১৯৮৬ সালের পর জেলা আওয়ামী লীগের সঙ্গে যুক্ত হন। ১৯৯১, ১৯৯৬ ও ২০১৪ সালে তিন দফায় খুলনা-৪ আসন (রূপসা-তেরখাদা-দীঘলিয়া) থেকে সাংসদ নির্বাচিত হন এই নেতা। ১৯৯১ সালে খুলনা জেলা আওয়ামী লীগের সাধারণ সম্পাদক হন। ১৯৯৬ সালে সরকারদলীয় হুইপ ছিলেন তিনি। তিনি বাংলাদেশ আওয়ামীলীগের কেন্দ্রীয় কমিটির সদস্য ছিলেন
২৭ জুলাই ২০১৮ সালে তিনি সিঙ্গাপুরের মাউন্ট এলিজাবেথ হাসপাতালে চিকিৎসাধীন অবস্থায় মৃত্যুবরণ করেন। তিনি কিডনি সমস্যায় ভুগছিলেন।
প্যারাবোলা গ্নু/লিনাক্স-লিব্রে

প্যারাবোলা গ্নু/লিনাক্স-লিব্রে () একটি আর্চ-ভিত্তিক লিনাক্স ডিস্ট্রিবিউশন। এটি যদিও আর্চ লিনাক্স ও আর্চ লিনাক্স এআরএম থেকে আসা অনেকগুলো প্যাকেজের উপর ভিত্তি করে নির্মিত, আর্চের সাথে এর পার্থক্য হল এখানে শুধুমাত্র ফ্রি সফটওয়্যার অন্তর্ভুক্ত করা হয়। এখানে গ্নু অপারেটিং সিস্টেম উপাদান ও লিনাক্স কার্নেলের বদলে লিনাক্স-লিব্রে কার্নেল ব্যবহার করা হয়। ফ্রি সফটওয়্যার ফাউন্ডেশন-এর ভাষ্যমতে, প্যারাবোলা একটি পূর্ণ ফ্রি অপারেটিং সিস্টেম।
আর্চের মত প্যারাবোলা রোলিং রিলিজ মডেল ব্যবহার করে। ডেভলপমেন্ট সিস্টেম সিম্পলিসিটি, সম্প্রদায়ের অংশীদারি, ও সর্বাধুনিক ফ্রি সফটওয়্যার প্যাকেজের ব্যবহারের উপর গুরুত্বারোপ করে।
ব্যাশ (ইউনিক্স শেল)

ব্যাশ () ব্রায়ান ফক্স কর্তৃক গ্নু প্রকল্পের জন্যে বৌর্ন শেলের ফ্রি সফটওয়্যার বিকল্প হিসাবে লিখিত একটি ইউনিক্স শেল ও কমান্ড ল্যাঙ্গুয়েজ। ১৯৮৯ সালে মুক্তি পাওয়ার পর থেকে, অধিকাংশ গ্নু/লিনাক্স ডিস্ট্রিবিউশন ও ম্যাকওএসের ডিফল্ট লগইন শেল হিসেবে এটি ব্যবহৃত হয়ে আসছে। মাইক্রোসফট উইন্ডোজ ১০-এর জন্যেও একটি সংস্করণ রয়েছে। সোলারিস ১১-এর ডিফল্ট ইউজার শেলও ব্যাশ। 
ব্যাশ একটি কমান্ড প্রসেসর যেটি একটি টেক্সট উইন্ডোতে রান হয়, যেখানে ব্যবহারকারী কার্য নির্বাহের জন্যে কমান্ড টাইপ করে থাকে। ব্যাশ শেল স্ক্রিপ্ট নামের একটি ফাইল থেকে কমান্ড রিড ও এক্সিকিউট করতে পারর। অন্যসব ইউনিক্স শেলের মত, এটি কন্ডিশন-টেস্টিং ও ইটিরেশনের জন্যে ফাইলনেম গ্লোবিং (ওয়াইল্ড কার্ড ম্যাচিং), পাইপিং, হেয়ার ডকুমেন্ট, কমান্ড সাবস্টিটিউশন, চলক ও কন্ট্রোল ফ্লো স্ট্রাকচার সমর্থন করে।
জল জোছনা

জল জোছনা বিংশ শতাব্দীর অন্যতম প্রধান বাংলাদেশী কথাসাহিত্যিক হুমায়ূন আহমেদের একটি জনপ্রিয় উপন্যাস। উপন্যাসটি ১৯৯৩ সালে প্রথম প্রকাশিত হয়। বইটির প্রকাশক হাসান জায়েদী। প্রকাশনা সংস্থা পার্ল পাবলিকেশন। বইটির গ্রন্থস্বত্ব লেখকের অর্থাৎ হুমায়ূন আহমেদের।
বইটি উৎসর্গ করা হয় পশ্চিমবঙ্গের প্রখ্যাত ঔপন্যাসিক সমরেশ মজুমদারকে। উৎসর্গপত্রে হুমায়ূন আহমেদ লেখেনঃ
বড় মাপের লেখকদের মধ্যে সমসাময়িকতা কমই দেখা যায়। বিশ্বসাহিত্যের অধিকাংশ বড় লেখক নিকট বা দূর অতীতের আবহে কাহিনী ফাঁদতে পছন্দ করেন। হুমায়ূন আহমেদ এ ক্ষেত্রে একজন ব্যতিক্রমী লেখক। তিনি অহরহ সমসাময়িক সমস্যা বা ঘটনাকে তার কাহিনীর কেন্দ্রস্থলে স্থাপন করেছেন যাকে ঘিরে আবর্তিত হয়েছে মূল বয়ান এবং চরিত্রসমূহ। জল জোছনা উপন্যাসের কেন্দ্রে রয়েছে বাংলাদেশের সড়ক ব্যবস্থাপনার ক্ষেত্রে বিরাজমান নৈরাজ্য, আইনশৃঙ্খলা পরিস্থিতির অনিশ্চয়তা ও দুর্বৃত্তরে দাপট। এই ঘটনাকে ঘিরে হুমায়ূন আহমেদ মানব চরিত্রের নানা দিকের ওপর আলোকপাত করেছেন। এই চরিত্র বিশ্বজনীন, চিরায়ত।
মনজুর একজন কোটিপতি ব্যবসায়ী। ব্যবসার কাজেই তার সময়গুলো চলে যায়। ব্যবসার কাজের জন্যই সে তার পরিবারকে সময় দিতে পারে না। এ নিয়ে মনজুরের স্ত্রী রেবেকার মনে ক্ষোভ রয়েছে। মাঝে মাঝেই রেবেকা, নিতু ও জহির বেড়াতে যায়। দিনাজপুর যাওয়ার সময় নিতু তার বাবাকে রাজি করায় তাদের সাথে যাওয়ার জন্য। কিন্তু আরিচা পার হওয়ার পড়ে তারা ঝামেলায় ফেঁসে যায়। কিছুক্ষণ আগে সড়ক দুর্ঘটনায় দুই ভাই বোন মারা যায়। তাদের এ মৃত্যু নিয়ে নিয়ে গ্রামবাসীর মাঝে ক্ষোভ সৃষ্টি হয়। আর এরই সুযোগ নিতে চলে আসে এক স্বার্থান্বেষী চক্র। সেই চক্রের প্রধান এক বুড্ডা গ্রামবাসীকে উস্কে দেয়। তারা গাড়ি ভাংচুর করে। এক পর্যায়ে মনজুর চক্রের প্রধানকে হত্যা করে।
হিমুর দ্বিতীয় প্রহর

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের বইগুলোর মধ্যে এটি সপ্তম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর দ্বিতীয় প্রহর একটু ব্যতিক্রম। এই উপন্যাসে হিমুর সাথে দেখা হয় হুমায়ূন আহমেদের আরও একটি বিখ্যাত চরিত্র মিসির আলির। মিসির আলী চলেন লজিকের উপর ভিত্তি করে আর হিমুর জীবনটায় হল এন্টি-লজিকের মাঝে। লেখক তার সৃষ্ট এই দুটি চরিত্রগুলোর মধ্যে কোনটাকে বেশি গুরুত্ব দেন তা জানতে চেয়েছেন। 
১৯৯৭ সালের বইমেলায় বইটি প্রথম প্রকাশিত হয়। বইটির প্রচ্ছদ তৈরি করেন সমর মজুমদার। বইটির গ্রন্থস্বত্ব লেখকের প্রথম স্ত্রী গুলতেকিন আহমেদের। 
বইটির প্রকাশক এ কে নাসির আহমেদ সেলিম। 
প্রকাশনা সংস্থাঃ কাকলী প্রকাশনী, ৩৮/৪ বাংলাবাজার ঢাকা।
কম্পিউটার কম্পোজঃ গতিধারা কম্পিউটার্স, ৩৮/৪ বাংলাবাজার, ঢাকা।
মুদ্রণঃ এস আর প্রিন্টার্স, ৭ শ্যামাপ্রসাদ চৌধুরী লেন, ঢাকা ১১০০।
বইটি উৎসর্গ করা হয় জাহিদ হাসানকে। উৎসর্গ পাতায় লেখক লিখেনঃ
পূর্ণিমার শেষ রাতে এক গলির ভেতরে হিমু প্রচণ্ড এক ভয়ের মুখোমুখি হয়। তার এই ভয়ের কারণে তাকে হাসপাতালে পর্যন্ত ভর্তি হতে হয়। অন্যদিকে হিমুর ফুফাতো ভাইয়ের বিয়ে আঁখি নামের একজনের সাথে ঠিক হয় কিন্তু বিয়ের দিন আঁখি বাড়ি থেকে চলে যায় তবে ঘটনাক্রমে শেষ পর্যন্ত বাদলের সাথেই তার বিয়ে হয়। হিমু তার এই ভয় সম্পর্কে কথা বলতে গিয়েছিল মিসির আলির কাছে। মিসির আলি হিমুকে বলে তার এই ভয়ের কারণ তার উত্তেজিত মস্তিষ্ক এবং তার উচিত আবার সেই ভয়ের মুখোমুখি হওয়া। পরের পূর্ণিমায় হিমু যায় সেই গলিতে তার কাছে মনে হয় সে যেন পূর্ববর্তী ঘটনাই আবার দেখছে। কুকুরগুলো তাকে জায়গা করে দেয় সেই ছায়াহীন মানবের কাছে যাওয়ার জন্য। আস্তে আস্তে হিমু এগিয়ে যায়।
আল জাজিরা প্রামাণ্যচিত্র চ্যানেল

আল জাজিরা প্রামাণ্যচিত্র চ‍্যানেল () একটি প‍্যান আরব স্যাটেলাইট আরবী ভাষার প্রামাণ্যচিত্র চ‍্যানেল এবং কাতারের "আল জাজিরা মিডিয়া নেটওয়ার্ক"-এর একটি শাখা।
আল জাজিরা প্রামাণ্যচিত্র চ্যানেল ১লা জানুয়ারী ২০০৭ সাল ১২:০০ জিএমটি থেকে কার্যক্রম পরিচালনা করে আসছে। আল জাজিরা প্রামাণ্যচিত্র চ্যানেল দর্শকদের তথ্যচিত্র ও চলচ্চিত্র পরিবেশনের জন্য বদ্ধ পরিকর এবং তা নিয়ে তারা প্রতিনিয়ত কাজ করে যাচ্ছে। তাদের পরিবেশিত তথ্যচিত্র ও চলচ্চিত্রগুলি ঐতিহাসিক, বৈজ্ঞানিক, রাজনৈতিক, শৈল্পিক এবং ভ্রমণ সংক্রান্ত বিষয়গুলি সহ বিস্তৃত বিষয়গুলি বিশ্লেষণ করে।
চ্যানেলটি নিজেরা ১৫% অনুষ্ঠান তৈরি করে ও আরব এবং বিশ্বব্যাপী প্রযোজনা প্রতিষ্ঠানগুলোর কাছ বাকি অনুষ্ঠান পেয়ে থাকে। এটি আল জাজিরা আরবির জন্য প্রামাণ্যচিত্র তৈরি করে এবং অন্যান্য আল জাজিরার চ্যানেলগুলি যেমন আল জাজিরা ইংরেজির জন্য প্রামাণ্যচিত্র তৈরির ক্ষেত্রে সহায়তা করে। কাতারের দোহায় আল জাজিরা মিডিয়া নেটওয়ার্ক ক্যাম্পাসে একটি আলাদা ভবন নির্মাণ করা হয়েছে আল জাজিরা প্রামাণ্যচিত্র চ‍্যানেলের জন্য।
আল জাজিরা প্রামাণ্যচিত্র চ্যানেল আরবি ভাষায় বিশ্বের প্রথম তথ্যচিত্র বিষয়ক স্যাটেলাইট চ‍্যানেল। আল জাজিরা প্রামাণ্যচিত্র চ্যানেল আরবি ভাষী হিসেবে প্রধানত আরব দর্শকের কাছে জনপ্রিয়।
আল জাজিরা প্রামাণ্যচিত্র চ্যানেল নিম্নলিখিত পাঁচটি ক্ষেত্র থেকে প্রামাণ্যচিত্র উপস্থাপনা উপর মনোযোগ নিবদ্ধ করে:
ক্রিস জেরিকো

ক্রিস্টোফার কেইথ আরভিন জন্ম (১৯৭০ নভেম্বর ১১) তারিখ। আমেরিকান পেশাদার কুস্তিগির। যিনি তার রিং নেম ক্রিস জেরিকো নামে পরিচিত। ১৯৯৯ সাল থেকে ২০১৮ পর্যন্ত ডাব্লিউডাব্লিউই তে রেসলিং করার জন্য তিনি অধিক পরিচিত। পেশাদার কুস্তি ছাড়াও তিনি গায়ক, অভিনেতা, উপস্থাপক, লেখক। বর্তমানে তিনি এইডাব্লিউর সাথে চুক্তিবদ্ধ আছেন। তাকে সর্বকালের অন্যতম সেরা পেশাদার কুস্তিগিরদের একজন হিসেবে বিবেচনা করা হয়।
পেশাদারি কুস্তি জীবনে তিনি অনেকবার চ্যাম্পিয়নশিপ টাইটেল জিতেছেন। তার মধ্যে উল্লেখযোগ্য হলো চারবার ডাব্লিউসিডাব্লিউ ক্রুসারওয়েট চ্যাম্পিয়নশিপ একবার ডাব্লিউসিডাব্লিউ ওয়ার্ল্ড টেলিভিশন চ্যাম্পিয়নশিপ একবার আনডিসপুটেড ডাব্লিউডাব্লিউএফ চ্যাম্পিয়নশিপ তিনবার ওয়ার্ল্ড হেভিওয়েট চ্যাম্পিয়নশিপ দুইবার ডাব্লিউসিডাব্লিউ/ওয়ার্ল্ড চ্যাম্পিয়নশিপ একবার ডাব্লিউডাব্লিউই হার্ডকোর চ্যাম্পিয়নশীপ একবার ডাব্লিউডাব্লিউএফ ইউরোপিয়ান চ্যাম্পিয়নশিপ দুইবার ডাব্লিউডাব্লিউই ইউনাইটেড স্টেটস চ্যাম্পিয়নশিপ নয়বার ডাব্লিউডাব্লিউই ইন্টারকন্টিনেন্টাল চ্যাম্পিয়নশিপ দুইবার ডাব্লিউডাব্লিউই ট্যাগ টিম চ্যাম্পিয়নশিপ পাচঁবার ডাব্লিউডাব্লিউএফ/ওয়ার্ল্ড ট্যাগ টিম চ্যাম্পিয়নশিপ জিতেছেন। এছাড়াও তিনি চতুর্থ গ্র্যান্ডস্ল্যাম চ্যাম্পিয়ন (আসল ফরম্যাটে) সপ্তম গ্র্যান্ডস্ল্যাম চ্যাম্পিয়ন (আধুনিক ফরম্যাটে এবং তিনবার স্ল্যামি অ্যাওয়ার্ড বিজয়ী।
ক্রিস্টোফার কেইথ আরভিন নভেম্বর ৯, ১৯৭০ সালে জন্মগ্রহণ করে। সে মানহাসেস্ট, নিউ ইয়র্কে জন্ম নেয় কিন্তু উইন্নি পেগ এ বেড়ে উঠে। তার বাবা টেড আরভিন একজন আইস হকি খেলোয়াড়। আরভিনের জন্মের সময় তার বাবা নিউ ইয়র্ক রেঞ্জার্স এর হয়ে খেলতো। যখন তার বাবা অবসরে যায় তখন তার পরিবার উইন্নিপেগে চলে আসে। আরভিন তার বাবার দিক থেকে একজন স্কটিশ।
তার পেশাদার কুস্তির প্রতি আগ্রহ জন্মে যখন সে তার পরিবারের সাথে আমেরিকান রেসলিং অ্যাসোসিয়েশন এর রেসলিং দেখতো। তার পেশাদার কুস্তিগির হওয়ার ইচ্ছা জন্মায় যখন সে ওয়েন হার্ট (তখন স্টেমপেড রেসলিং এ রেসলিং করতো) এর বিভিন্ন হাই ফ্লাইং মুভ দেখতো। হার্ট 
ছাড়াও রিকি স্টিমবোট এবং শন মাইকেলস কে তার কুস্তি করার অনুপ্রেরণা হিসেবে দেখতো।
মধ্যমগ্রাম বিধানসভা কেন্দ্র

মধ্যমগ্রাম (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৮ নং মধ্যমগ্রাম বিধানসভা কেন্দ্রটি মধ্যমগ্রাম পুরসভা এবং চণ্ডীগড়-রোহান্দা ও কেমিয়া খামারপাড়া গ্রাম পঞ্চায়েত গুলি বারাসাত-২ সমষ্টি উন্নয়ন ব্লক এবং ইচ্ছাপুর-নীলগঞ্জ, পশ্চিম খিলকাপুর ও পূর্ব খিলকাপুর গ্রাম পঞ্চায়েত গুলি বারাসাত-১ সমষ্টি উন্নয়ন ব্লক এর অন্তর্গত।
মধ্যমগ্রাম বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
২০১৬ সালের নির্বাচনে, তৃণমূল কংগ্রেসের রথীন ঘোষ তার নিকটতম প্রতিদ্বন্দ্বী কংগ্রেসের তাপস মজুমদারকে পরাজিত করেন।
২০১১ সালের নির্বাচনে, তৃণমূল কংগ্রেসের রথীন ঘোষ তার নিকটতম প্রতিদ্বন্দ্বী ফরওয়ার্ড ব্লকের রঞ্জিত চৌধুরীকে পরাজিত করেন।
প্যাপিরাস

প্যাপিরাস পুরু কাগজের অনুরূপ একটি উপাদান যা প্রাচীন কালে লেখার পৃষ্ঠ হিসাবে ব্যবহৃত হত। এটি প্যাপিরাস উদ্ভিদ, সাইপেরাস প্যাপিরাস, একটি জলাভূমি রধার পিথ থেকে তৈরি করা হয়েছিল। প্যাপিরাস (বহুবচন: প্যাপাইরি) এই জাতীয় উপাদানের চাদরে লেখা একটি নথিও উল্লেখ করা যায়, পাশাপাশি একটি স্ক্রোলে গড়িয়ে যায়, যা একটি বইয়ের প্রাথমিক রূপ।
মিশরীয় সভ্যতায় নীল নদের তীরে নলখাগড়া জাতীয় গাছ পাওয়া যেত।সেই গাছ কেটে প্রাপ্ত খোলকে পাথর চাপা দিয়ে রোদে শুকানো হতো।ফলে খোলগুলো শুকিয়ে যেত এবং পাথরের চাপে সোজা হয়ে লেখার উপযোগী হতো।পরবর্তীতে আঠা দিয়ে জোড়া দিয়ে রোল আকারে সংরক্ষণ করা হতো।প্যাপিরাসের এক একটি রোল লম্বাই ১০ থেকে ২০ ফুটের মতো হতো। এভাবে তৈরী প্রাচীন লেখার উপযোগী মাধ্যমকে প্যাপিরাস বলা হয়।বর্ণমালার সৃষ্টির ক্ষেত্রে মিশরীয়দের যেমন বিশেষ অবদান ছিল,তেমনি তারা আবিষ্কার করেছিলেন লেখার উপযোগী এই চমৎকার উপাদানটি।
মখদুম শাহদৌলা

মখদুম শাহদৌলা শহীদ ছিলেন দ্বাদশ শতকের শেষের দিকে একজন আউলিয়া-দরবেশ। বাংলাদেশের সিরাজগঞ্জ জেলার শাহজাদপুরে পুরানো শাহী মসজিদের পাশের কবরস্থানে তিনি শায়িত আছেন।
মখদুম শাহ সাহাবী মুয়াজ বিন জাবালের বংশধর এবং ইয়েমেনের তৎকালীন রাজার দ্বিতীয় পুুুত্র ছিলেন।
তিনি ১১৯২-৯৬ সালের মধ্যে ইয়েমেন থেকে ধর্মপ্রচারার্থে যাত্রা শুরু করে বোখারা শহরে আগমন করেন। বোখারা শহরে হযরত জালাল উদ্দিন বোখারী এর দরবার শরীফে কিছু সময় অতিবাহিত করে তিনি বাংলার পথে যাত্রা শুরু করে বাংলার শাহজাদপুর অঞ্চলে আসেন।
তিনি বাংলায় প্রবেশ করে ইসলাম প্রচার শুরু করলে তৎকালীন সুবা বিহারের অমুসলিম অধিপতি "রাজা বিক্রম কেশরী" হযরত মখদুম শাহদৌলার আগমনে রাগান্বিত হয়ে তার সৈন্যবাহিনী প্রেরণ করেন। কিন্তু সৈন্যবাহিনী পরাজিত হয়ে ফিরে যায়। রাজা বিক্রম কেশরী বেশ কয়েকবার সৈন্য প্রেরণ করে পরাজিত হয়, ইতোমধ্যে হযরত মখদুম শাহদৌলা শাহজাদপুরের পার্শ্ববর্তী অঞ্চলে ইসলাম ধর্ম প্রচার করেন।
তার আধ্যাত্মিক শক্তি দ্বারা এই অঞ্চলকে মুসলিম অধ্যুষিত অঞ্চলে পরিণত করেন। শেষ যুদ্ধে হযরত মখদুম শাহদৌলা এবং তার বহু সঙ্গী ও অনুসারী যোদ্ধা শহীদ হন, এই ধর্ম যুদ্ধে তার শহীদ হবার কারণে তিনি হযরত মখদুম শাহদৌলা শহীদ ইয়ামেনী নামে পরিচিত লাভ করেন। তার পীর মুর্শিদ হলেন ওস্তাদ শাহ শামসুদ্দিন তাবরেজি [যিনি বিখ্যাত মসনবী শরীফের লেখক জালালুদ্দিন রুমিরও পীর মুর্শিদ ছিলেন] তার মাজার শরীফ মখদুম শাহের মাজারের একই আঙ্গিনাতেই অবস্থিত।
মখদুম শাহের মৃত্যুর পর তার অনুচররা ইসলাম প্রচার অব্যাহত রাখেন। উত্তরসূরী ইউসুফ শাহ ,শাহ হাবিবুল্লাহ ,শাহ বদর এর প্রচেষ্টায় দিন দিন ইসলাম ব্যাপকভাবে বিস্তার করে।
উত্তর-ভারতীয় কৃষ্ণ চিক্কণ মৃৎপাত্র

উত্তর-ভারতীয় কৃষ্ণ চিক্কণ মৃৎপাত্র সংস্কৃতি (সংক্ষেপিত এনবিপিডব্লিউ বা এনবিপি) ভারতীয় উপমহাদেশের একটি শহুরে লৌহ যুগের সংস্কৃতি, স্থায়ী ৭০০-২০০ খ্রিষ্টপূর্বাব্দ, চিত্রিত ধূসর মৃৎপাত্র এবং কালো ও লাল মৃৎপাত্র সংস্কৃতির উত্তরসূরি। এটি পরবর্তী-বৈদিক যুগে ৭০০ খ্রিস্টপূর্বাব্দে শুরু হয়েছিল এবং শীর্ষে উঠেছিল ৫০০-৩০০ খ্রিস্টপূর্বাব্দ থেকে, উত্তর ভারতে ১৬ টি মহান রাজ্য বা মহাজনপদের উত্থান এবং মৌর্য সাম্রাজ্যের পরবর্তী উত্থানের সময়কালীন।
ডায়াগনস্টিক আর্টিফ্যাক্ট এবং এই সংস্কৃতির সমনাম হল উত্তর-ভারতীয় কৃষ্ণ চিক্কণ মৃৎপাত্র, যা উচ্চশ্রেণীদের দ্বারা ব্যবহৃত বার্নিশযুক্ত মৃৎশিল্পের একটি বিলাসবহুল শৈলী। সিন্ধু উপত্যকা সভ্যতার পতন থেকে দক্ষিণ এশিয়ার প্রথম বৃহৎ শহরগুলির উত্থানের সাথে এই সময়কাল যুক্ত; এই পুনঃনগরায়ণ ব্যাপক বাঁধ ও দুর্গ, জনসংখ্যার তাৎপর্যযুক্ত বৃদ্ধি, সামাজিক স্তরবিন্যাস বৃদ্ধি, বিস্তৃত-পরিসরের বাণিজ্য নেটওয়ার্ক, বিশেষ শিল্পকলার উদ্যোগসমূহ (উদাহরণস্বরূপ হাতির দাঁত, শঙ্খখোলক ও স্বল্প-মূল্যবান পাথরের নকশা), ওজনের একপ্রকারের যন্ত্র, ছাপাঙ্কিত মুদ্রা, এবং লিখন (ব্রাহ্মী ও খরোষ্ঠী লিপির আকারে, মুদ্রিত সীলমোহরের সীল সহ)।
পণ্ডিতরা এনবিপি এবং আগের হরপ্পা সংস্কৃতির মধ্যে সাদৃশ্য উল্লেখ করেছেন, এদের মধ্যে হাতির দাঁতের পাত ও চিরুণী ও ওজনের একই রকমের যন্ত্র রয়েছে। অন্যান্য সাদৃশ্যগুলির মধ্যে স্থাপত্যে কাদা, পোড়া ইট এবং পাথরের ব্যবহার, প্রকাশ্য স্থাপত্যের বৃহৎ একক নির্মাণ, জলবাহী বৈশিষ্ট্যগুলির নিয়মতান্ত্রিক উন্নয়ন এবং একটি অনুরূপ শিল্পকলার উদ্যোগ অন্তর্ভুক্ত। তবে, এই দুটি সংস্কৃতির মধ্যে গুরুত্বপূর্ণ পার্থক্য রয়েছে; উদাহরণস্বরূপ, এনবিপি সংস্কৃতিতে চাল, বাজরা এবং জোয়ার আরো গুরুত্বপূর্ণ হয়ে উঠেছিল। এনবিপি সংস্কৃতি ভারতীয় উপমহাদেশের প্রথম রাষ্ট্রীয়-স্তরের সংগঠনকে প্রতিফলিত করতে পারে।
টিম হপকিনসের অনুসারী জিওফ্রে স্যামুয়েলের মতে, কেন্দ্রীয় গাঙ্গেয় সমভূমিটি, যা এনবিপি কেন্দ্র ছিল, এর পশ্চিমে কুরু-পাঞ্চালের বৈদিক আর্যদের চিত্রিত ধূসর মৃৎপাত্র সংস্কৃতি থেকে সাংস্কৃতিকভাবে স্বতন্ত্র ছিল এবং সেটি নগরীকরণের ক্ষেত্রে একটি স্বাধীন উন্নয়ন এবং লোহার ব্যবহার চাক্ষুষ করেছিল।
প্রায় ২০০ খ্রিষ্টপূর্বাব্দে এনবিপি সংস্কৃতির সমাপ্তিটি মৃৎশিল্পের একটি ভিন্ন শৈলীর সাথে এনবিপি মৃৎপাত্রের প্রতিস্থাপনের দ্বারা চিহ্নিত করা হয়েছিল, যার নাম ছাপাঙ্কিত ও ছদ্মবেশযুক্ত নকশার সাথে সজ্জিত লাল মৃৎপাত্র। তবুও, একই শহরগুলি বসবাসে অব্যাহত থাকে, এবং ২০০ খ্রিস্টপূর্বাব্দ থেকে ৩০০ খ্রিস্টপূর্বাব্দ পর্যন্ত তখনও ছিল "উপমহাদেশের সর্বত্র শহুরে সমৃদ্ধি দ্বারা চিহ্নিত", শুঙ্গ ও সাতবাহন রাজবংশ ও কুষাণ সাম্রাজ্যের সাথে সম্পর্কিত।
মহাজনপদগুলির সাথে যুক্ত কিছু উল্লেখযোগ্য এনবিপিডব্লিউ স্থানগুলি নিম্নরূপ:
মহাস্থানগড়, চন্দ্রকেতুগড়, উয়ারী-বটেশ্বর, বাণগড় ও মঙ্গলকোট (সবগুলিই বাংলাদেশ ও ভারতের পশ্চিমবঙ্গে), উত্তর-ভারতীয় কৃষ্ণ চিক্কণ মৃৎপাত্র পাওয়া গেছে এমন অন্যান্য স্থান।
উল্লেখযোগ্য প্রাচীন স্থান যেখানে এনবিপিডাব্লিউ পাওয়া গেছে, যেমন অযোধ্যা এবং শৃঙ্গবেড়পুর, হিন্দু মহাকাব্য রামায়ণে উল্লিখিত।
বিল মারি

বিল মারি () নামে পরিচিত উইলিয়াম জেমস মারি (; জন্ম: ২১ সেপ্টেম্বর ১৯৫০) হলেন একজন মার্কিন অভিনেতা, কৌতুকাভিনেতা ও লেখক। তিনি "স্যাটারডে নাইট লাইভ"-এ কাজ করে প্রথম পরিচিতি অর্জন করেন এবং তার প্রথম এমি পুরস্কার অর্জন করেন এবং পরবর্তীকালে তিনি কয়েকটি হাস্যরসাত্মক চলচ্চিত্র - "মিটবলস্‌" (১৯৭৯), "ক্যাডিশ্যাক" (১৯৮০), "স্ট্রাইপস্‌" (১৯৮১), "টুটসি" (১৯৮২), "স্ক্রুগড" (১৯৮৮), "ঘোস্টবাস্টার্স টু" (১৯৮৯), "হোয়াট অ্যাবাউট বব?" (১৯৯১), ও "গ্রাউন্ডহগ ডে" (১৯৯৩)-এ অভিনয় করেন। তিনি ১৯৯০ সালে যৌথভাবে "কুইক চেঞ্জ" চলচ্চিত্র পরিচালনা করেন। তিনি "ঘোস্টবাস্টার্স" (১৯৮৪) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে এবং "রাশমোর" (১৯৯৮) চলচ্চিত্রে অভিনয় করে সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
মারি ২০০৩ সালে "লস্ট ইন ট্রান্সলেশন" চলচ্চিত্রে অভিনয় করে সমাদৃত হন এবং সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তাকে পরবর্তীকালে পরিচালক ওয়েস অ্যান্ডারসনের সাথে একাধিক চলচ্চিত্রে কাজ করতে দেখা যায়। তিনি "হাইড পার্ক অন হাডসন" (২০১২) ও "সেন্ট ভিনসেন্ট" (২০১৪) চলচ্চিত্রে অভিনয়ের জন্য সেরা সঙ্গীতধর্মী বা হাস্যরসাত্মক অভিনেতা বিভাগে আরও দুটি গোল্ডেন গ্লোব পুরস্কারের মনোনয়ন এবং এইচবিওর মিনিধারাবাহিক "অলিভ কিটারিজ" (২০১৪)-এ অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং তার দ্বিতীয় এমি পুরস্কার অর্জন করেন।
মারি ১৯৫০ সালের ২১শে সেপ্টেম্বর ইলিনয় অঙ্গরাজ্যের ইভানস্টনে এক আইরিশ-মার্কিন পরিবারে জন্মগ্রহণ করেন। তার মাতা লুসিল (প্রদত্ত নাম: কলিন্স) ছিলেন একজন কেরানী, এবং পিতা দ্বিতীয় এডওয়ার্ড জোসেফ মারি ছিলেন লুম্বার বিক্রয়কর্মী। তার যখন ১৭ বছর বয়স তখন তার পিতা ৪৬ বছর বয়সে বহুমূত্র রোগে মারা যান। তিনি ইলিনয়ের শিকাগোর উপশহর উইলমেটে বেড়ে ওঠেন।
মারির আট ভাইবোন এবং তারা সকলেই রোমান ক্যাথলিক ধর্মাবলম্বী হিসেবে বেড়ে ওঠেন। তার তিন ভাই জন, জোয়েল ও ব্রায়ান ডয়েল-মারিও অভিনয়শিল্পী। তার এক বোন, ন্যান্সি, মিশিগানের আদ্রিয়ান ডমিনিকান নান।
দাগি বাবুই

দাগি বাবুই বা () ("Ploceus Manyar") বাবুই গোত্রের একটি পাখি। বাংলাদেশের কোন কোন অঞ্চলে এরা ডোরা বাবুই বা  রেখা বাবুই পাখি নামেও পরিচিত। বিশিষ্ট পক্ষী বিশারদ অজয় হোম এই পাখির নাম দিয়েছেন – তেলে বাবুই।
দক্ষিণ এশিয়া, দক্ষিণ পূর্ব এশিয়া, মধ্য প্রাচ্য সহ আরো কয়েকটি দেশে দাগি বাবুই দেখা গেলেও সাধারণ বাবুই পাখির মতন এদের সব সময় দেখা যায় না।
বাংলাদেশে, বিশেষ করে ঢাকায় (রেকর্ড অনুযায়ী - Asiatic Society Bird Vol.: 26) এই দাগি বাবুই পাখি সম্ভবত ১৫০ বছর পর এই প্রথম দেখা গেছে ২০১৮ সনের ২রা সেপ্টেম্বর ঢাকার উত্তর কেরানীগঞ্জে।
এই পাখি সাধারণত লম্বায় ১৪ থেকে ১৫ সেন্টিমিটার হয়ে থাকে। প্রজনন মৌসুমে পুরুষ পাখিটির রঙ পরিবর্তন হয়ে থাকে। তখন এদের মাথার তালু সোনালী-হলুদ এবং মাথার দুইপাশে কালচে রঙ ধারণ করে। পিঠের রঙ হয়ে থাকে গাঢ় বাদামি। গলা থেকে নিচের দিকটায় থাকে উজ্জ্বল কালো রেখা। প্রজনন মৌসুম ছাড়া পুরুষের মাথার হলদে রঙ থাকে না। এ ছাড়া দেহের ডোরাদাগ গুলোও ধীরে ধীরে মলিন হয়ে যায়। তখন স্ত্রী পাখি আর পুরুষ পাখি দেখতে প্রায় একই রকম দেখায়। উভয় পাখির ঠোঁট হয়ে থাকে ত্রিকোণাকৃতির – বাদামি - কালচে।
দাগি বাবুই পাখির প্রধান খাবার হলো শস্যবীজ, ঘাসবীজ, ইত্যাদি। এদের প্রজনন সময় হলো ফেব্রুয়ারি থেকে জুলাই মাস।এরা বাসা বেঁধে থাকে কাশবন কিংবা হোগলাবনে। সাধারণত ২-৪টি ডিম পেড়ে থাকে। এদের ডিম ফুটতে সাধারণত সময় লাগে ১৩ থেকে ১৫ দিন।
এই পাখি বাবুই গোত্রের পাখি হলেও এদের দেশী বাবুইয়ের মতন সচরাচর দেখাই যায় না। এরা  সাধারণত বিচরণ করে থাকে পাহাড়ি এলাকা কিংবা জলাভূমির আশপাশের কাশবন বা নলখাগড়ার বনে, যেখানে পানির সহজ লভ্যতাও আছে। দাগি বাবুই স্বভাব চরিত্রে  দেশি বাবুই পাখিদের মতোনই। সারাদিন নেচে গেয়ে কাটায়। বাসা বাঁধে সাধারণ বাবুই পাখিদের মতনই, তবে এদের বাসা আকারে বেশ ছোট। এরা তাল গাছে বাসা বাঁধে না- বাসা বেঁধে থাকে কাশবন কিংবা নলখাগড়ার বনে। প্রজনন মৌসুমে এদের কণ্ঠস্বর বেশ মধুর হয়ে থাকে। তখন এরা খুব সুন্দর সুরে ডেকে থাকে। বর্তমানে বাংলাদেশে এরা সংকটাপন্ন অবস্থায় আছে। এদের অস্তিত্ব এখন সত্যি হুমকীর মুখে। জলাভূমি গুলোর আশপাশের ঝোপঝাড় উজাড় হওয়াতে, কাশবন সহ এই ধরনের সব বন কেটে ফেলাতে এদের সংখ্যা কমছে অতি দ্রুত। এদের প্রজননে মারাত্মক বিঘ্ন ঘটছে। সম্ভবত বাংলাদেশ থেকে এই পাখি চিরতরে বিলুপ্ত হয়ে যেতে আর খুব বেশি দিন নেই।
মুন্না ভাই এম.বি.বি.এস.

মুন্না ভাই এম.বি.বি.এস. হচ্ছে ২০০৩ সালে মুক্তিপ্রাপ্ত একটি হিন্দি চলচ্চিত্র। রাজকুমার হিরানীর রচনা এবং পরিচালনায় চলচ্চিত্রটিতে নাম ভূমিকায় সঞ্জয় দত্ত অভিনয় করেছিলেন, এছাড়াও ছিলেন গ্রেসী সিং, আরশাদ ওয়ার্সী, বোমান ইরানী এবং জিমি শেরগিল। এছাড়াও সঞ্জয়ের বাস্তব জীবনের বাবা সুনীল দত্ত মুন্না ভাইয়ের বাবা চরিত্রে ছিলেন। ব্যাপক ব্যবসাফল এবং দর্শকপ্রিয় এই চলচ্চিত্রের নাম ভূমিকায় প্রথমে শাহ রুখ খানকে নেবার কথা ভাবা হয়েছিলো কিন্তু শাহ রুখ চলচ্চিত্রটিতে অভিনয়ের প্রস্তাব ফিরিয়ে দিয়েছিলেন। এই চলচ্চিত্রটির তামিল সংস্করণের নাম হচ্ছে "ভাসুল রাজা এমবিবিএস" (২০০৪) যেখানে তামিল চলচ্চিত্র শিল্পের মহানায়ক কমল হাসন সঞ্জয় দত্তর চরিত্রে অভিনয় করেছিলেন।
মুন্না ভাইয়ের বাবার ছোট বেলা থেকে স্বপ্ন যে তার ছেলেকে বড় ডাক্তার বানাবে । পরে মুন্না ভাই মুম্বাই এসে তার গ্রামে মা বাবাকে বলে যে ডাক্তার যদিও সে পরে ধরা পড়ে যায়, এতে মুন্না ভাইয়ের খুব কষ্ট হয় কেননা তার মা বাবা সত্যিটা জেনে খুব কষ্ট পায়। পরে সে ডাক্তার হওয়ার জন্য তার ক্ষমতা দিয়ে মেডিকেল হাসপাতাল ভর্তি হয়। যদিও সে ভালো করে পড়ালেখা করতে পারেনি তবে সে তার কিছু খুব ভালো কর্মের কারণে মেডিকেল হাসপাতাল এর মানুষদের কাছে খুব ভালোবাসা অর্জন করে।
আল জাজিরা মুবাশের

আল জাজিরা মুবাশের () মূলত একটি টেলিভিশন চ্যানেল
যা আল জাজিরা মিডিয়া নেটওয়ার্ক এর মাধ্যমে পরিচালিত। আল জাজিরা মুবাশের ১৫ এপ্রিল, ২০০৫ তারিখে চালু করা হয়। এটি দোহা, কাতার ভিত্তিক একটি আরবী চ্যানেল। চ্যানেলটি বিভিন্ন ঘটনা,সংবাদ ও বক্তব্য সরাসরি সম্প্রচার ও আরবিতে অনুবাদ করে থাকে। চ্যানেলটি আল জাজিরা লাইভ হিসাবেও পরিচিত। "মুবাশের" মূলত আরবী শব্দ যার অর্থ "সরাসরি" (সরাসরি সম্প্রচার)।
আল জাজিরা মুবাশের মার্কিন যুক্তরাষ্ট্রর চ্যানেল সি-স্প্যান এবং ইউকের বিবিসি সংসদ এর অনুরূপ একটি চ্যানেল। চ্যানেলটির ওয়েবসাইটেও বিভিন্ন ঘটনা সরাসরি সম্প্রচারিত হয়।
২০১৪ সালে, চ্যানেলটি আল জাজিরা মিডিয়া নেটওয়ার্ক এর গ্রাফিক্স আপগ্রেডের অংশ হিসাবে গ্রাফিক্স আপগ্রেড করেছে।
এটি এপ্রিল ২০০৫ সালে চালু করা হয়, আল জাজিরা মোবাশের হচ্ছে প্রথম মিডিল ইস্টার্ন ২৪ ঘণ্টা লাইভ নিউজ এবং ইভেন্ট চ্যানেল।
আল জাজিরা মুবাশের, আরব বিশ্বের চোখ ও কান হিসাবে কাজ করে। চ্যানেলটি বিশ্বব্যাপী এবং আঞ্চলিক ইভেন্টের দর্শকদের রিয়েল-টাইম ফুটেজ দেওয়ার জন্য নিবেদিত।
চ্যানেলটির রিমোট ফিড এবং মাঠ পর্যায়ে ক্যামেরা রয়েছে যার মাধ্যমে রাজনৈতিক, সামাজিক, সাংস্কৃতিক ও অর্থনৈতিক, রাজনৈতিক চলাচল সম্প্রচার, সম্মেলন, আলোচনা এবং সভাগুলো শ্রোতাদের জন্য তারা সরাসরি সম্প্রচার করে। যখন মানুষ তৎক্ষণাৎ ঘটনার বিষয়ে জানতে চায় তখন তারা আল জাজিরা মুবাশেরের সরাসরি সম্প্রচারের প্রতি নির্ভরশীল হয়।
২০১৪ সালের ২০ ডিসেম্বর আল জাজিরা মিডিয়া নেটওয়ার্ক, আল জাজিরা মুবাশের এবং আল জাজিরা মুবাশের (মিশর)কে আল জাজিরা আল-আম্মা (এজেএমজি) বা আল জাজিরা লাইভ জেনারেল নামে একটি নতুন চ্যানেল করে দেয়।
নতুন আল জাজিরা মুবাশের আল-আম্মা সারা বিশ্ব থেকে একযোগে বিশ্লেষণের সাথে লাইভ ইভেন্টের প্রতিবেদন দিয়ে আসছে।
চ্যানেলটি দর্শকদের মনোযোগ আকর্ষণ করে এবং দর্শকদের মধ্যে গ্রহণযোগ্যতা নিশ্চিত করে এবং ইভেন্টগুলি প্রকাশ করে। চ্যানেলটি দর্শকদের জন্য সহজে বোধগম্য তথ্য পরিবেশন করে ও তাদের মতামতগুলি বজায় রাখার জন্য খোলাখুলি পরিবেশন করা হয়।
আউটপুট নির্দিষ্ট ট্রান্সমিশন গ্রিড একটি ঐতিহ্যগত প্যাটার্ন যা দর্শকদের পরামর্শ উপর নির্ভর করে।
মোতাহার হোসেন

ডা. মোতাহার হোসেন একজন ভারতীয় রাজনীতিবিদ, মূলত ভারতীয় জাতীয় কংগ্রেসের একজন প্রবীণ নেতা ছিলেন। ডাক্তার মোতাহার হোসেন ১৯৩২ সালের মে মাসে বীরভূম জেলার ভিমপুর গ্রামে বনেদি পরিবারে জন্মগ্রহণ করেন। তার পিতা হলেন কোরবান হোসেন। তিনি একজন মেডিক্যাল ডাক্তার।  
তিনি সিদ্ধার্থ শংকর রায়ের আমলে পশ্চিমবঙ্গ সরকারের স্বরাষ্ট্রমন্ত্রীর দায়িত্ব পালন করেছেন। ২০নভেম্বর,২০১১ সালে তিনি মৃত্যু গ্রহণ করেন।
২০১৮-১৯ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল

অস্ট্রেলিয়া ক্রিকেট দল পাঁচটি একদিনের আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা মার্চ ২০১৯-এ অনুষ্ঠিত হয়।
রাজশাহী বিশ্ববিদ্যালয় স্টেডিয়াম

শেখ কামাল স্টেডিয়াম (রাজশাহী বিশ্ববিদ্যালয় স্টেডিয়াম নামেও পরিচিত) বাংলাদেশের রাজশাহীর জেলার রাজশাহী বিশ্ববিদ্যালয়ে অবস্থিত একটি বহুমুখী স্টেডিয়াম। বিশ্ববিদ্যালয়ের প্রথম এবং দ্বিতীয় বিজ্ঞান ভবনের পূর্বে এর অবস্থান। বাংলাদেশের বিশ্ববিদ্যালয়গুলোর মধ্যে এটা একমাত্র পুর্ণাঙ্গ স্টেডিয়াম। রাজশাহী বিশ্ববিদ্যালয়ের বিভিন্ন আন্তঃবিভাগীয় খেলা বিশেষ করে ফুটবল, ক্রিকেট, ভলিবল, হ্যান্ডবল ও অ্যাথলেটিকস এই স্টেডিয়ামে অনুষ্ঠিত হয়। এই ভেন্যুতে বাংলাদেশের আন্তঃ বিশ্ববিদ্যালয় খেলাও হয়ে থাকে। এই স্টেডিয়ামে ক্রীড়ানুষ্ঠান ছাড়াও শিক্ষা সমাপনী সমাবর্তন, সাংস্কৃতিক অনুষ্ঠান ও কনসার্ট আয়োজিত হয়। বাংলাদেশের অন্যান্য স্টেডিয়ামের মত এই স্টেডিয়ামটি জাতীয় ক্রীড়া পরিষদের অধিভুক্ত নয়। এই স্টেডিয়ামের সার্বিক রক্ষণাবেক্ষণ রাজশাহী বিশ্ববিদ্যালয়ের শারীরিক শিক্ষা বিভাগের ব্যবস্থাপনায় হয়ে থাকে।
১৯৫৭ সালে বিশ্ববিদ্যালয়ের শারীরিক শিক্ষা বিভাগ চালু করা হয়। সেই সময় স্টেডিয়ামের মাঠটি কপর্দকহীন ভূমি ছিল। নির্মাণের সময় হতে ভেন্যুটি রাজশাহী বিশ্ববিদ্যালয় স্টেডিয়াম নামে নির্মিত হয়েছিল। ১৭ নভেম্বর, ২০১৮ তে অনুষ্ঠিত রাজশাহী বিশ্ববিদ্যালয়ের ৪৮৫তম সিন্ডিকেট সভার সিদ্ধান্ত অনুযায়ী এই স্টেডিয়ামের নাম পরিবর্তন করে শেখ কামালের নামে নামকরণ করা হয়।
রাজশাহী বিশ্ববিদ্যালয় স্টেডিয়াম গোলাকৃতির। মূল স্টেডিয়ামের বড় আকারের কোন প্যাভিলিয়ন নেই। মাঠ বৃত্তাকার এবং প্রাকৃতিক ঘাসে আবৃত। স্টেডিয়ামের ভিতরে একটি ক্রিকেট মাঠ, চারটি ক্রিকেট অনুশীলন পিচ, একটি ফুটবল পিচ, দুইটি ভলিবল ও দুইটি হ্যান্ডবল কোর্ট এবং ৪০০ মিটার দৌড়ের ট্র্যাক রয়েছে। এখানে আরও রয়েছে শারীরিক শিক্ষা বিভাগ, স্টুয়ার্ড শাখা, রোভার স্কাউট অফিস ও ডাকঘর। স্টেডিয়ামের পূর্ব দিকে ছেলে ও মেয়েদের জন্য পৃথক দুইটি জিমনেশিয়াম, জাতীয় পর্যায়ের সাঁতারপুল, ২টি আন্তর্জাতিক মানের টেনিস কমপ্লেক্স ও বাস্কেটবল কোর্ট রয়েছে।
আন্তবিভাগীয় ও আন্তঃবিশ্ববিদ্যালয় ক্রীড়া প্রতিযোগিতা, সমাবর্তন ও সাংস্কৃতিক অনুষ্ঠান ছাড়াও এই স্টেডিয়ামটি কনসার্ট আয়োজনের অন্যতম ভেন্যু। সাম্প্রতিক সময়ে এই ভেন্যুতে অনুষ্ঠিত কয়েকটি উল্লেখযোগ্য কনসার্ট নিম্নরুপঃ
বর্তমানে এই স্টেডিয়ামের গ্যালারির ধারণ ক্ষমতা ৩০,০০০। তবে স্টেডিয়ামের মাঠে কনসার্ট বা সাংস্কৃতিক অনুষ্ঠান আয়োজন করা হলে গ্যালারির ধারণ ক্ষমতার অতিরিক্ত লোক সমাগম হয়।
মুক্তিযুদ্ধ স্মৃতি স্টেডিয়াম

মুক্তিযুদ্ধ স্মৃতি স্টেডিয়াম (রাজশাহী জেলা স্টেডিয়াম নামেও পরিচিত) বাংলাদেশের রাজশাহী জেলায় অবস্থিত একটি স্টেডিয়াম। ১৯৬০ সালে স্টেডিয়ামটির যাত্রা শুরু হয়। রাজশাহী জেলায় ৩টি বিভিন্ন-উদ্দেশ্যর ক্রীড়া মাঠ রয়েছে। রাজশাহী বিভাগীয় স্টেডিয়াম, রাজশাহী বিশ্ববিদ্যালয় স্টেডিয়াম ও অন্যটি হচ্ছে শহীদ কামরুজ্জামান স্টেডিয়াম। এটি রাজশাহী জেলার দ্বিতীয় গুরুত্বপূর্ণ খেলার স্থান। স্টেডিয়ামটির দর্শক ধারণক্ষমতা ২০,০০০ তবে ২০১৪ সালের ২৭ অক্টোবর এই স্টেডিয়ামে বাংলাদেশ জাতীয় ফুটবল দল ও শ্রীলংকা জাতীয় ফুটবল দলের মধ্যে ফিফা আন্তর্জাতিক ফুটবল ম্যাচ হয়। সেই খেলায় ২২ হাজার দর্শক উপস্থিত ছিল। ২০ নভেম্বর ২০১১ সালে জাতীয় ক্রীড়া পরিষদ এই স্টেডিয়ামের নাম রাজশাহী জেলা স্টেডিয়াম থেকে পরিবর্তন করে মুক্তিযুদ্ধ স্মৃতি স্টেডিয়াম নামকরণ করে।
২০২২ সাল থেকে স্টেডিয়ামটিকে বাংলাদেশের পেশাদার ফুটবল ক্লাব বাংলাদেশ পুলিশ ফুটবল ক্লাব তাদের স্বাগতিক মাঠ হিসেবে ব্যবহার করছে। ২০২২-২৩ মৌসুমে মাঠটি ফর্টিস ফুটবল ক্লাবের স্বাগতিক স্টেডিয়াম ছিল।
মতিহার থানা

মতিহার বাংলাদেশের রাজশাহী জেলার একটি মেট্রোপলিটন থানা। এটি রাজশাহী সিটি কর্পোরেশনের আওতাধীন।
১৯৯২ সালের ১ জুলাই রাজশাহী জেলার পবা উপজেলা, বোয়ালিয়া থানা ও চারঘাট উপজেলার অংশ বিশেষ নিয়ে মতিহার থানা গঠিত হয়।
মতিহার থানার আওতাধীন রাজশাহী সিটি কর্পোরেশনের এলাকাসমূহ হল:
রাজশাহীতে ওলন্দাজ বসতি

১৮ শতকের সময় বাংলার রাজশাহীতে ডাচ ইস্ট ইন্ডিয়া কোম্পানির একটি কেনাবেচার স্থল বিদ্যমান ছিল। ইউরোপীয়দের মাঝে ওলন্দাজরাই প্রথম এখানে বসতি গড়ে তোলে। পদ্মা নদীর তীরে তাদের কেনাবেচার কেন্দ্র ছিল এবং এতে রেশম ও নীল উতপাদনের কারখানা অন্তর্ভুক্ত ছিল। ওলন্দাজদের রেশম কারখানা বড়কুঠিতে অবস্থিত ছিল যা আজও পদ্মা নদীতীরের একটি গুরুত্বপূর্ণ স্থাপনা হিসেবে পরিগণিত। এই বসতিটি ১৭৮১ সালে নির্মিত হয়েছিল এবং এটি ওলন্দাজ বাংলা বিভাগের অংশ ছিল। পরে এটি ব্রিটিশ ইস্ট ইন্ডিয়া কোম্পানির নিয়ন্ত্রণে চলে যায়।
রাজশাহী বিশ্ববিদ্যালয় ক্যাম্পাস পুরাতন ওলন্দাজ বসতির পাশে অবস্থিত।
টার্মিনাল ইমুলেটর

টার্মিনাল ইমুলেটর, টার্মিনাল এপ্লিকেশন, অথবা টার্ম, () হলো একটি প্রোগ্রাম যেটি কোন ডিসপ্লে আর্কিটেকচারের মধ্যে একটি ভিডিও টার্মিনাল ইমুলেট করে। শেল বা টেক্সট টার্মিনালের সমার্থক হলেও, "টার্মিনাল" শব্দের মাধ্যমে গ্রাফিক্যাল ইন্টারফেস সহ সমস্ত দূরবর্তী টার্মিনালকে সংজ্ঞায়িত করা হয়। গ্রাফিক্যাল ইউজার ইন্টারফেসের অভ্যন্তরে টার্মিনাল ইমুলেটরকে প্রায়শই "টার্মিনাল উইন্ডো" বলে ডাকা হয়৷
টার্মিনাল উইন্ডো ব্যবহারকারীকে টেক্সট টার্মিনাল ও কমান্ড-লাইন ইন্টারফেস ও টেক্সট ইউজার ইন্টারফেসসহ এর সমস্ত এপ্লিকেশনে প্রবেশাধিকার দেয়৷ এটি একই যন্ত্র বা টেলনেট, সিকিউর শেল ও ডায়াল-আপের মাধ্যমে ভিন্ন যন্ত্র থেকেও চলতে পারে। ইউনিক্স-সদৃশ অপারেটিং সিস্টেমে, লোকাল মেশিনে এক বা একাধিক টার্মিনাল সংযুক্ত থাকাটা স্বাভাবিক৷
টার্মিনালগুলো সাধারণত রঙ নির্বাচন ও কার্সর পজিশন নিয়ন্ত্রণের জন্য একগুচ্ছ এসকেপ সিকুয়েন্স সমর্থন করে৷
বারাসাত বিধানসভা কেন্দ্র

বারাসাত (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৯ নং বারাসাত বিধানসভা কেন্দ্রটি বারাসাত পুরসভা এবং ছোট জাগুলিয়া গ্রাম পঞ্চায়েত বারাসাত-১ সমষ্টি উন্নয়ন ব্লক এর অন্তর্গত।
বারাসাত বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের চিরঞ্জিত চক্রবর্তী তার নিকটতম প্রতিদ্বন্দ্বী ফরওয়ার্ড ব্লকের সঞ্জীব চট্টোপাধ্যায়কে পরাজিত করেন।
২০০৬ সালের রাজ্য বিধানসভা নির্বাচনে, ফরওয়ার্ড ব্লকের ডা. বিথিকা মন্ডল বারাসত বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের অশোক মুখার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের অশোক মুখার্জী ২০০১ এবং ১৯৯৬ সালে ফরওয়ার্ড ব্লকের সরল দেবকে পরাজিত করেন। ফরওয়ার্ড ব্লকের সরল দেব ১৯৯১ সালে 
কংগ্রেসের সৌরেন সেনকে পরাজিত করেন, ১৯৮৭ সালে কংগ্রেসের অমর চন্দ্র দেবকে, ১৯৮২ সালে কংগ্রেসর আশিস কুমার বসুকে এবং ১৯৭৭ সালে কংগ্রেসর কান্তি রঞ্জন চট্টোপাধ্যায়কে পরাজিত করেন।
কংগ্রেসর কান্তি রঞ্জন চ্যাটার্জীকে ১৯৭২ সালে জয়ী হন। ১৯৭১ এবং ১৯৬৯ সালে ফরওয়ার্ড ব্লকের সরল দেব জয়ী হন। ফরওয়ার্ড ব্লকের এইচ.কে.বসু ১৯৬৭ সালে জয়ী হন। ১৯৬২ সালে কংগ্রেসের অশোক কৃষ্ণ দত্ত জয়ী হন। ফরওয়ার্ড ব্লকের চিত্ত বসু ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের অমুল্যধন মুখোপাধ্যায় বারাসাত কেন্দ্র থেকে জয়ী হন।
ওড়িশা সরকার

ওড়িশা সরকার () ওড়িশা রাজ্য ও তার ৩০ টি জেলার সর্বোচ্চ শাসনতান্ত্রিক কর্তৃপক্ষ। এটি ওড়িশা রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি বিচারবিভাগ নিয়ে এই সরকার গঠিত।
ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তার পদটি মূলত আনুষ্ঠানিক। মুখ্যমন্ত্রী সরকারের প্রধান, এবং তার হাতেই রাজ্যের প্রকৃত শাসনক্ষমতা ন্যস্ত থাকে। ভুবনেশ্বর ওড়িশার রাজধানী, এবং এই শহরের রাজ্যটির বিধানসভা (বিধানসভা) এবং সচিবালয় অবস্থিত। ওড়িশা হাই কোর্ট কটকে অবস্থিত। এর এক্তিয়ারভুক্ত এলাকা হল সমগ্র ওড়িশা।
ওড়িশার বর্তমান বিধানসভা এককক্ষবিশিষ্ট। বর্তমানে এক সদস্য সংখ্যা ১৪৭। এঁরা বিধায়ক নামে পরিচিত। বিধায়করা প্রতি পাঁচ বছরের জন্য ওড়িশার জনগণ কর্তৃক সরাসরি নির্বাচিত হন।
ভারতের কেন্দ্রীয় কার্যালয়ে ২১ জন সংসদ সদস্য ও রাজ্যসভায় ১০ জন সংসদ সদস্য ওড়িশা রাজ্যের প্রতিনিধিত্ব করে। লোকসভায় সাধারণ নির্বাচনে ২১ টি আসনে নির্বাচন হয়, যার মধ্যমে প্রার্থী নির্বাচিত হন। রাজ্যসভার সদস্যগণ তাদের রাজনৈতিক দলগুলির মাধ্যমে আইন পরিষদের সদস্য নির্বাচিত হন এবং/বা মনোনীত হন।
লাইটহাউস খ্রিস্টান স্কুল

লাইটহাউস খ্রিস্টান স্কুল আইডাহোর টুইন ফলসে অবস্থিত একটি বেসরকারী খ্রিস্টান স্কুল। লাইটহাউস খ্রিস্টান স্কুলটিতে মধ্যমিক ও উচ্চ-মাধ্যমিক স্কুল অ্যাসোসিয়েশন অফ ক্রিশ্চিয়ান স্কুল ইন্টারন্যাশনাল (এসিএসআই), নর্থওয়েস্ট অ্যাসোসিয়েটেড স্কুল (এনএএএস) এবং আইডাহোর রাজ্যের সরকারের কর্তৃক পুরোপুরি স্বীকৃত। লাইটহাউস খ্রিস্টান স্কুল নিজেকে একটি বাইবেল-সংহত প্রশিক্ষণ প্রোগ্রাম সহ "শির্ষ বিদ্যালয়" হিসাবে বর্ণনা করে।
লাইটহাউস খ্রিস্টান স্কুলকে আইডাহো হাই স্কুল অ্যাক্টিভিটিস অ্যাসোসিয়েশন ক্রীড়াবিদ এবং একাডেমিক কৃতিত্বের জন্য"স্কুল অব এক্সিলেন্স" স্বীকৃতি দিয়েছে। ২০১১ এবং ২০১৪ সালে লাইটহাউস ওয়ান-এ ডিলে ফুটবলে সমগ্র রাজ্য প্রথম হয়েছিল। লেডি লায়ন্স ২০১২, ২০১৩ এবং ২০১৪ সালে ভলিবলে রাজ্য চ্যাম্পিয়নশিপ জিতেছিল। লাইটহাউস বয়েজ ২০১৪ সালে ট্র্যাক ওয়ান-এ চ্যাম্পিয়নশিপ জিতেছিল।
যুবা

যুবা (ইংরেজি : "Youth"), 
মূলত "হাওড়া সেতু" শিরোনামে, ভারতীয় রাজনীতির থ্রিলারধর্মী চলচ্চিত্র। এর পরিচালক মানি রত্নাম ২০০৪ সালে চলচ্চিত্রটি মুক্তি পায়। এই চলচ্চিত্রটি আয়থা এড়ুথু নামে "তামিল ভাষায়ও মুক্তি পেয়েছে। চলচ্চিত্র টি ছাত্রদের রাজনীতিতে প্রবেশের কাহিনী ভিত্তিক।
এই চলচ্চিত্রটি সমাজের সম্পূর্ণ ভিন্ন স্তরের তিনজন তরুণের গল্প এবং কলকাতায় হাওড়া সেতুতে একটি মারাত্মক ঘটনা ঘটেছিল যা তাদের জীবনকে চিরদিনের জন্য পরিবর্তন করে দিয়েছিল।
গল্পটির আখ্যান আংশিকভাবে হাইপারলিঙ্ক বিন্যাসে রয়েছে।
ছবির সেট কলকাতায় তৈরি করা হয়। মাইকেল (অজয় দেবগন), অর্জুন (ভিভেক অবিরয়), বিষ্ণু (কার্তিক কুমার) এবং ত্রিলোক (অভিনব কাশ্যপ) একটি ছাত্র সংগঠনের নেতা। যারা দুর্নীতির রাজনীতিতে জড়িতদের অপসারণ করতে চান । তবে ললন সিং (অভিষেক বাচ্চান) এরসাথে কাজ করার সময় তাদের জীবন অপ্রত্যাশিতভাবে পাল্টে যায়, পরবর্তীতে নির্মম রাজনীতিবিদ প্রোজজিত ভট্টাচার্য (ওম পুরি) তাদের ধ্বংস করার চেষ্টা করে।
চলচ্চিত্রটির ৬ টি গান এ. আর. রহমান, এর সুর করা আর লিখেছেন মেহবুব. শুধু 'দুলদুল' গানটি ব্লেজ এর লেখা.
অভিষেক বচ্চন যুবা চলচ্চিত্রে তার অভিনয়ের মাধ্যমে একটি ক্ষুধার্ত 'রাগান্বিত যুবক' চরিত্র ফুটিয়ে তোলেন যার জন্য সমালোচকরা প্রচুর প্রশংসা করেন।
ভারতীয় বক্স অফিসে 'যুবা'র অর্জিত আয় । "যুবা" মাল্টিপ্লেক্সে ভাল করেছে। কিন্তু এটি একক পর্দা থিয়েটারে ভাল করেনি।দেশের অন্যান্য অংশগুলির তুলনায়, মুম্বাই এর আয় ভাল ছিল। মুম্বাই পরিবেশকের চলচ্চিত্রের খরচ পুনরুদ্ধার হলেও তার সাব-সেক্টর পরিবেশকরা বিশেষ করে সুরত ও গুজরাটের মতো এলাকায় লোকসান গুনতে হয়েছে। দিল্লি, উত্তরপ্রদেশ, পাঞ্জাব এমনকি দক্ষিণ ভারতেও পরিবেশকরা ৫০ লাখ রুপি (৫ মিলিয়ন) থেকে ১ কোটি রুপি ( ১০ মিলিয়ন) লোকসান গুনেছেন। এছাড়াও বিদেশে চলচ্চিত্রটি গড় ব্যবসা করেছেন।